Rikunarita-ORG/Wikinium huggingface dataset:
# New York Athletic Club

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| **New York AC NYAC** |
| --- |
|  |
| **Datos** |
| **Nombre oficial** | New York Athletic Club |
| Establito | 8 de setiembre de 1868 |
| Colors | Blanco y royo  |
| Socios | mas de 9.000 |
| **Instalacions** |
| Localidat | Nueva York |
| **Dirección** |
| **Títols** |
| **Competición** |
| **Pachina oficial d'o club** |
| **Equipacions** |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|  |  |  |
|  |
|  |
| Primera Equipación |

 |

|  |  |  |
| --- | --- | --- |
|  |  |  |
|  |
|  |
| Segunda Equipación |

 |

 |

O **New York Athletic Club** conoixito a sobén por o suyo acronimo **NYAC** ye un club polisportivo privau con a suya seu en a ciudat de Nueva York, ye dedicau a la promoción de l'esporte aficionau y fue establito en l'anyo 1868, estando un d'os clubs esportivos mas antigos d'Estaus Unius.

O club tien seccions de remo, luita, boxeyo, judo, esgrima, natación, basketbol, rugby, fútbol, tenis, balonmán, scuash, lacrosse y waterpolo.

## Historia

Establito o 8 de setiembre de 1868 por John C. Babcock, Harry Buermeyer y William Buckingham Curtis, ye en l'actualidat un d'os clubs esportivos mas conoixitos y antigos d'Estaus Unius. Os suyos esportistas han ganau mas de 120 medallas d'oro olimpicas mientras todas as edicions d'os Chuegos Olimpicos en os que han partecipau.

En o Chuegos Olimpicos de Sant Louis de 1904 cualques competicions fuoron por clubs, ganando o New York AC as medallas d'oro en waterpolo y en atletismo en a preba d'as cuatre millas por equipos.

## Referencias

## Vinclos externos

* (en) Pachina web oficial d'o New York Athletic Club.
# Steve Martin

| Steve Martin |
| --- |
|  L'actor, escritor, guionista, productor cinematografico, musico y compositor estausunidense Steve Martin, en una imachen de 2008 mientres o *Tribeca Film Festival* |
| **Información personal** |
| Nombre real | Stephen Glenn Martin |
| Calendata naiximiento: | 14 d'agosto de 1945 |
| Puesto naiximiento: |  Waco (Texas, Estaus Unius) |
| Conchuche: | Victoria Tennant (1986–1994) Anne Stringfield (2007– ) |
| Sitio web: | www.SteveMartin.com |

**Steve Martin** (nombre artistico de **Stephen Glenn Martin**), naixiu de Waco (Texas) o 14 d'agosto de 1945, ye un actor, escritor, guionista, productor cinematografico, musico y compositor estausunidense, activo en o cine estausunidense dende meyaus d'os anyos 1970 y con cuantos premios recibius mientres as suyas carreras musical y cinematografica.

D'entre a suya filmografía, se puet destacar as cintas *Pennies from Heaven* (1981, Herbert Ross), *All of Me* (1984, Carl Reiner), *Roxanne* (1987, Fred Schepisi), *Parenthood* (1989, Ron Howard), *Father of the Bride* (1991, Charles Shyer), *Father of the Bride Part II* (1995, Charles Shyer), u *Cheaper by the Dozen* (2003, Shawn Levy).

## Se veiga tamién

* Cintas interpretadas por Steve Martin.

## Vinclos externos

* Se veigan as imáchens de Commons sobre **Steve Martin**.
* (en) Pachina web oficial de Steve Martin.
* (en) Steve Martin en Internet Movie Database.
# CSS

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Un eixemplo de CSS.
**CSS** (de l'anglés *Cascading Style Sheets*) ye un lenguache d'estilo que s'utiliza para describir a presentación d'un documento escrito en un lenguache de marcación como que HTML.

CSS ye una tecnolochía fundamental d'a World Wide Web, de conchunta con HTML y JavaScript. CSS ye disenyau para permitir a deseparación d'a presentación y o conteniu, incluiu o disenyo, as colors y as fuents. Ista deseparación puede amillorar l'accesibilidat d'o conteniu, proporcionar mas flexibilidat y control en a especificación d'as caracteristicas d'a presentación, permitir que cuantas pachinas web compartan o formato especificando o CSS relevant en un fichero. A deseparación de formato y conteniu tamién fa que sía fesable presentar a mesma pachina de marcau en diferents estilos para diferents metodos de representación, como que en pantalla, en forma impresa, por voz (a traviés d'un navegador u lector de pantalla basau en voz) y en Braille en dispositivos tactils.

CSS tamién tien reglas para o formato alternativo si s'accedeix a o conteniu en un dispositivo mobil. O nombre *cascading* promana de l'esquema de prioridat especificau para determinar qué regla d'estilo s'aplica si mas d'una regla coincide con un elemento en particular. Iste esquema de prioridat en cascada ye predecible. As especificacions CSS son mantenidas por o World Wide Web Consortium (u W3C). O W3C opera un servicio gratuito de validación de CSS para documentos CSS. Amás de HTML, atros lenguaches de marcación admiten l'uso de CSS, incluius XHTML, XML simple, SVG y XUL.
# Katsushika Hokusai

| Katsushika Hokusai |
| --- |
|  Autorretrato (Museu d'o Louvre). |
| **Información personal** |
| Calendata de naixencia | octubre u noviembre de 1760 |
| Puesto de naixencia |  Edo (hue Tokio, Chapón) |
| Calendata de muerte | 10 de mayo de 1849 |
| Puesto de muerte |  Tokio (Chapón) |
| Ocupación | Pintor, debuixant y gravador |
| Fillos | Katsushika Ōi |
| Obras | *Hokusai Manga* *Fugaku Sanjūroku-kei* *Cient envistas d'o Mont Fuji*. |
| Sinyal |  |

**Katsushika Hokusai** (葛飾 北斎 en chaponés) u nomás que **Hokusai** (北斎), naixiu d'Edo (hue Tokio, Chapón) o 9eno mes d'o 10eno anyo d'o periodo Horeki (ye decir, en octubre u noviembre de 1760) y muerto en Tokio (Chapón) o 10 de mayo de 1849, estió un pintor, debuixant y gravador chaponés. Mientres a suya carrera profesional usó tamién atros nombres como: **Shunro**, **Sori**, **Kako**, **Taito**, **Gakyonjin**, **Iitsu** y **Manji**.

Estió autor d'una obra muit gran y variada, retratando os paisaches y a vida cutiana d'a chent d'a suya epoca, a vegadas de forma humoristica y fendo-lo con o estilo chaponés clamau *ukiyo-e*, entre las que puet destacar-se: *Trenta y seis envistas d'o mont Fuji* (富嶽三十六景, *Fugaku Sanjūroku-kei*) o *Hokusai Manga* (北斎まんが) y a serie *Cient envistas d'o mont Fuji* (1834). Dos obras incluyidas en ista zaguera serie, *A gran ola de Kanagawa* (神奈川沖浪裏, *Kanagawa Oki Nami Ura*) y *Fuji en días clars* (凱風快晴, *gai kaze kaisei*) estioron as que dioron fama a Hokusai tanto en o suyo país como difuera d'él.

## Galería d'imáchens

* *A gran ola de Kanagawa*, una d'as mas famosas pinturas de Hokusai, parte d'as *Cient envistas d'o Mont Fuji*.
* *Lo suenio d'a esposa d'o pescador*, una xilografía erotica de 1814.

## Bibliografía

* Matthi Forrer: *Hokusai*. Nueva York: Rizzoli, 1988. ISBN 0-8478-0989-7.
* Henry D. Smith: *Hokusai: One Hundred Views of Mt. Fuji*. Nueva York: George Braziller, Inc., Publishers, 1988. ISBN 0-8076-1195-6.

## Referencias

## Vinclos externos

* Se veigan as imáchens de Commons sobre **Katsushika Hokusai**.
* (en) Pinturas de Katsushika Hokusai.
* (en) Museu Hokusai.
# Instagram

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Instagram.
**Instagram** ye un ret social especializau en compartir imáchens y videos y estió desarrollada por Kevin Systrom y Mike Krieger en 2010. L'aplicación permite a os usuarios prener fotografías, aplicar filtros y bastidas si se deseya y, finalment, amostrar-las a las suyas amistaz u seguidors, ya sía en a mesma plataforma u cuantos rez socials, incluindo Facebook, Twitter, Quadrangular, Tumblr, Flickr y Posterous.

O 9 d'abril de 2012 Facebook adquirió Instagram por 1000 millons de dolars.

## Instagramers

Os *Instagramers* son una mena de influencers os que treballan a partir d'o ret social d'Instagram. O suyo treballo tracta sencillament de penchar fotos y videos en ista plataforma pa que as suyas fans, ye decir, as personas u usuarios que siguen a ista influencia a traviés d'iste ret, tiengan constancia d'istos posts.

En mayo de 2020, a persona mas seguida ye o futbolista Cristiano Ronaldo con mas de 222 millons de seguidors, y a muller mas seguida ye a cantaire Ariana Grande con mas de 187 millons de seguidors.

I hai cuantos instagramers en Aragón:

* Teresa Sanz, con 130.000 seguidors.
* Lucas Lorén "La Lucre", 200.000 seguidors.
* Alex Puértolas,300.000 seguidors.
* Rebeca Labara,280.000 seguidors.

## Referencias
# Antiga Casa d'o Gubierno de Parramatta

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  **Antiga Casa d'o GubiernoOld Government House*  |
| --- |
|  Antiga Casa d'o Gubierno |
| **Situación cheografica** |
| **Estau** |  |
| **País** |  |
|  |  |
| **Situación** |  Parramatta, Australia |
| **Adreza** |  |
| **Coordenatas** |  |
| **Archidiocesi** |  |
| **Diocesi** |  |
| **Arcipestrau** |  |
| **Advocación** |  |
| **Culto** |  |
| **Orden** |  |
| **Rector** |  |
| **Vicario parroquial** |  |
| **2.º Vicario parroquial** |  |
| **Mosen** |  |
| **Propietario** |  |
| **Administrador** |  |
| **Director** |  |
| **Coste** | {{{coste}}} |
| **Visitable** |  |
| **Altaria** |  |
| **Pisos** |  |
| **Amplaria** |  |
| **Largaria** |  |
| **Superficie** |  |
| **Diametro** |  |
| **Aforo** |  |
| **Altaria s.l.m.** |  |
| **Atras** |  |
| **Alcance** |  |
| **Iluminación** |  |
| **Potencia** |  |
| **Arquitectura** |
| **Tipo** | Casa |
| **Estilo** | Antigo estilo colonial cheorchiano |
| **Función** |  |
| **Catalogación** | Patrimonio d'a Humanidat |
| **Materials** |  |
| **Construcción** |
| **Construcción** | Sieglo XVIII |
| **Fundador** |  |
| **Inicio** |  |
| **Fin** |  |
| **Devantadera** |  |
| **Destrucción** |  |
| **Arquitecto** |  |
| **Incheniero estructural** |  |
| **Incheniero de servicios** |  |
| **Incheniero civil** |  |
| **Atros** |  |
| **Premios** |  |
| **Pachina web** |  |
| **Localización** |
| Antiga Casa d'o Gubierno Antiga Casa d'o Gubierno en Australia |

L'**antiga Casa d'o Gubierno de Parramatta** (en anglés *Old Government House*) ye l'antiga residencia d'os 10 primers gubernadors de Nueva Galas d'o Sud entre 1800 y 1847. Se troba situada en o Parque de Parramatta en Parramatta, actualment un barrio de Sydney, Australia. Ye considerau un recurso arqueolochico d'importancia nacional y internacional. Tamién sirve ta contrimostrar a expansión de l'Imperio Britanico y a evolución d'a sociedat australiana dende 1788.

En chulio de 2010 l'antiga Casa d'o Gubierno y os suyos arredols fuoron inscritos en a lista d'o Patrimonio d'a Humanidat como un d'os 11 puestos d'Australia con una especial relación con o transporte de presos, representando *"o millor eixemplo vivo d'o transporte a gran escala de presos y a expansión colonial d'as potencias europeas a traviés d'a presencia y o treballo de presos"*

O terreno d'a propiedat se troba situau en a tierra de *Darug*, antigo puesto de residencia d'a tribu burramatta. Bi ha restas d'ocupación d'os aboríchens australianos en iste puesto.

## Referencias
# Districto d'afers central de Sydney

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Districto d'afers central de Sydney** |
| **Barrio de Sydney** |
|  Districto d'afers central de Sydney |
| **Entidat**  • **País**  • **Ciudat**  • **Aria de gub. local** | Barrio  Australia Sydney Ciudat de Sydney |
| **Superficie**  • **Total** |  2.8 |
| **Población**  • **Total** (2016) |  17 252 hab.  |
| **Codigo postal** | 2000 |
|  Situación de CBD en Sydney |

O **districto d'afers central de Sydney** (en anglés *Sydney central business district* u *CDB*) ye un barrio d'a ciudat de Sydney, en Nueva Galas d'o Sud, Australia. Se troba a 3 km alto u baixo a o sud de Sydney Cove, o punto que estió o primer asentamiento europeu d'a rechión de Sydney. Debiu a o suyo paper prencipal en os primers anyos d'a historia d'Australia, ye una d'as zonas mas antigas d'o país.

Cheograficament, o suyo eixe norte-sud va dende Circular Quay a o norte dica a gara central a o sud. O suyo eixe este-ueste va dende a cadena de parques formada por Hyde Park, The Domain, o Reyal Chardín Botanico y Farm Cove en a badía de Sydney a l'este; dica Darling Harbour y Western Distributor a l'ueste. O censo australiano de 2016 rechistraba una población de 17.252 en o districto. O termín "Sydney CBD" ye emplegau muit ocasionalment ta fer referencia no nomás a o propio districto d'afers central, sino tamién a atros barrios amanaus como Pyrmont, Haymarket, Ultimo y Woolloomooloo.

O districto d'afers central de Sydney ye o prencipal centro financiero y economico d'Australia, asinas como o prencipal nuclio d'actividat economica d'a rechión Asia-Pacifico. O centro d'a ciudat da treballo alto u baixo a un 13% d'a población activa d'a rechión de Sydney. Produció beneficios de 64,1 mil millons de dólars en biens y servicios en 2011–2012. Culturalment, o centro d'a ciudat de Sydney ye un punto focal ta l'ocio y a vida nocturna. Astí se troban beluns d'os edificios y estructuras mas altos de Sydney.

## Referencias
# Parque Nacional d'os Monts Azuls

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Parque Nacional d'os Monts Azuls** |
|  |
|  Val de Jamison |
| **Datos chenerals** |
| **Tipo** | Parque Nacional |
| **Establiu** | Setiembre de 1959 |
| **Superficie** | 2.679,54 km² |
| **Situación** |
| **Situación** |  Australia |
| **Latitut** |  |
| **Lonchitut** |  |
| **Mapa** |
| Situación en Nueva Galas d'o Sud |

O **Parque Nacional d'os Monts Azuls** (en anglés *Blue Mountains National Park*) ye un parque nacional situau en Nueva Galas d'o Sud (Australia), exactament a 81 km a l'ueste d'a ciudat de Sydney, en a rechión d'os Monts Azuls de a Gran Sierra Divisoria. Fa parti d'a Rechión d'os Monts Azuls, declarada en 2000 Patrimonio d'a Humanidat en Australia seguntes a Unesco.

O suyo nombre se debe a la gran cantidat d'árbols d'eucalyptus que bi ha en a zona, que en chitar o suyo azeit a l' aire producen una boira azulada.

Ye un parque vesitau por alto u baixo tres millons de personas anualment. Beluns nomás recorren os monts de piedra caliza y as selvas azuladas. Atros plegan dica o pico de bel mont d'a val en becicleta de montanya a traviés d'un rete de camins que datan d'a era victoriana.

O parque proteche una gran variedat de vechetación. Existen poblacions de plantas muit raras y antigas asinas como d'animales isolaus, atrapaus por fundas foces.

A localidat mas amanada ye Katoomba.

## Atracciones turísticas

* As Tres Serols (Australia) (en anglés *The Three Sisters*) formación rocosa en o canto d'un barranco.
* O *Katoomba Scenic Railway*, seguntes o Libro Guinness d'os Records ye o ferrocarril con mas pendient d'o mundo. Orichinalment feba parti d'a Mena de Katoomba construyida entre 1878 y 1900. Os carros guidaus por cable baixan 415 metros a traviés de un túnel de roca, con un gradient maximo de 52 graus.

## Se veiga tamién

* Monts Azuls (Australia)
* Tres Serols (Australia)

## Vinclos externos

* Se veigan as imáchens de Commons sobre **os Monts Azuls**.
* (en) Pachina oficial
# Parque Nacional Reyal

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Parque Nacional Reyal** |
|  |
|  Placha de South Era |
| **Datos chenerals** |
| **Tipo** | Parque Nacional |
| **Establiu** | 26 d'abril de 1879 |
| **Superficie** | 150,91 km² |
| **Situación** |
| **Situación** |  Australia |
| **Latitut** |  |
| **Lonchitut** |  |
| **Mapa** |
| Situación en Nueva Galas d'o Sud |

O **Parque Nacional Reyal** (en anglés *Royal National Park*) ye un parque nacional situau en Australia, concretament en a redolada d'a ciudat de Sydney, en Nueva Galas d'o Sud.

O parque fue establiu por Sir John Robertson, por ixas envueltas primer ministro de Nueva Galas d'o Sud, o 26 d'abril de 1879, lo que lo fa o segundo parque nacional mas antigo d'o mundo por dezaga d'o Parque Nacional de Yellowstone, en os Estaus Unius. Iste zaguero en realidat no fue creyau orichinalment como parque nacional sino como aria recreyacional, por o que podría decir-se que o Parque Reyal Nacional ye o primero d'a historia. O suyo nombre orichinal estió *The National Park* (literalment "O Parque Nacional"), encara que se rebaptizó en 1955 en hornor d'a reina d'Australia Isabel II, que lo trescruzó ta plegar dica Wollongong, mientres a suya vesita a Australia en 1954. O parque no fue adhibiu a la lista de Patrimonio Nacional dica aviento de 2006.

## Caracteristicas

Un camín d'o parque.
En o parque son situaus os lugars d'Audley, Maianbar y Bundeena. Tamién bi heba una linia de ferrocarril, a *City Rail Illawarra*, que se zarró en 1991. O *Sydney Tramway Museum* mantiene una parti d'a linia por a que circula o tramvía.

A Audley se puet acceder por carretera y bi ha cuantas garas en os arredols d'o parque. A Bundeena y Maianbar se puet plegar igualment por carretera u por ferry dende Cronulla. L'acceso por carretera tamién ye posible dende o sud d'Otford, amán de Stanwell Park.

En o parque existen muitas rotas de senderismo, asinas como puntos de picnic y barbacoa. O ciclismo de montanya ye permitiu en os senders. Bi ha aparcamientos de vehiclos chusto en l'interior d'o parque. Ta poder circular con l'auto en o parque cal bosar un peache de 11$.

Un d'os trampos mas populars ye o que recorre a costa. Ta iste trayecto s'amenistan dos chornadas, o primer día de Bundeena enta North Era. O segundo día enta Otford, a on que bi ha una gara. Ista excursión se fa a sobén como parti d'o *Duke of Edinburgh's Award*.

Grans incendios forestals en 1994 destruyioron gran parti d'o parque, pero as zonas afectadas fuoron rehabilitadas.

Bi ha puestos ta fer camping en Bundeena y North Era. Istos son os unicos puestos a on se permite acampar en o parque previa reserva.

## Vinclos externos

* (en) Pachina oficial
# Bondi Beach

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Bondi Beach** |
| **Barrio de Sydney** |
|  Bondi Beach |
| **Entidat**  • **País**  • **Ciudat**  • **Aria de gub. local**  • **Codigo postal** | Barrio  Australia Sydney Waverley Council 2026 |
| **Población**  • **Total** (2016) |  11 656 hab.  |
|  Situación de Bondi Beach en Sydney |

**Bondi Beach** (pronunciau */ˈbɒndaɪ/*) ye una popular placha y barrio d'a ciudat de Sydney, en Australia. Seguntes o censo poblacional d'o 2016 a población estaría situada en os 11.656 habitants. Bondi Beach se troba a 7 kilometros a l'este d'o districto d'afers central de Sydney, en a rechión de gubierno local de Waverley Concil, en os Barrios Orientals. O barrio ye un d'os mayors centros comercials y residencials de Sydney, y ye considerada como a mas famosa placha d'Australia. Por ixo ye una d'as mayors atraccions turisticas de Sydney.

## Historia

A palabra *Bondi* u *Boondi* tien orichen aborichen y significa "augua que sale sobre as rocas" u "soniu de l'augua que sale d'as rocas". En l'anyo 1809 o constructor William Roberts en recibió una concesión sobre ista zona, y asinas succesivament con nombres como Edward Smith Hall y Francis O'Brien bi habió un important desenvolique d'o barrio. A o largo d'o sieglo XX Bondi Beach ha estau un barrio de clase treballadora. Dimpués d'a Segunda Guerra Mundial, os Barrios Orientals se transformoron en puest de residencia de chudieus venius Polonia, Rusia, Hongría, Checoslovaquia (actualment Republica Checa y Eslovaquia) y Alemanya.

## Esporte y ocio

Bondi Beach ye representada en una d'as mas importants competicions esportivas d'Australia, a Liga Nacional de Rugby, por o equipo local d'os Sydney Roosters, oficialment o *Eastern Suburbs District Rugby League Football Club* (ESDRLFC).

Bondi Beach ye a on remata a cursa *City to Surf* que se fa cada anyo en agosto. A cursa atraye a mas de 63.000 participants que compiten en un recorriu de 14 km dende o districto d'afers central de Sydney dica Bondi Beach. Atras actividaz anuals que se fan en Bondi Beach son o *Flickerfest*, o prencipal festival de cintas curtas d'Australia en chinero, o *World Environment Day* en chunio, *Sculpture by the Sea* en noviembre y *Winter Magic Festival* que trayió a 60.000 vesitants en 2016. Amás de todas istas actividaz, o mercau de Bondi Beach ye ubierto toz os domingos y o mercau de comida toz os sabados en a escuela publica de Bondi Beach. Muitos turistas irlandeses y angleses pasan o día de Nadal en a placha.

Un camín chunto a l'oceano conecta Bondi con South Head a o norte y atras plachas a o sud dica Coogee.

Bondi Beach estió a seu d'a competición de voley placha en os Chuegos Olimpicos de Sydney 2000. Bi heba un estadio temporal de 10.000 asientos, un atro muito mas chicot, 2 pistas de calentamiento y 3 pistas d'entrenamiento.

## Referencias